
Ministru kabineta noteikumi Nr. 6
Rīgā 2023. gada 10. janvārī (prot. Nr. 1 16. §)
Grozījumi Ministru kabineta 2018. gada 30. oktobra noteikumos Nr. 661 "Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai"
Izdoti saskaņā ar likuma
"Par nodokļiem un nodevām" 23.1 panta
devīto, desmito un vienpadsmito daļu
· Izdarīt Ministru kabineta 2018. gada 30. oktobra noteikumos Nr. 661 "Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai" (Latvijas Vēstnesis, 2018, 217. nr.; 2021, 83. nr.) šādus grozījumus:
· 1. Izteikt 28. punktu šādā redakcijā:
· "28. Likuma "Par nodokļiem un nodevām" 23.1 panta pirmās daļas 5. punktā noteiktos maksājumus, kuru samaksas termiņš ir iestājies līdz 2024. gada 31. decembrim un kuri nav segti līdz 2024. gada 31. decembrim, saistību rindā iekļauj ar 2025. gada 1. janvāri."
· 2. Izteikt 29. punktu šādā redakcijā:
· "29. Likuma "Par nodokļiem un nodevām" 23.1 panta pirmās daļas 5. punktā noteiktos (kārtējos un nokavētos) maksājumus no 2021. gada 1. janvāra līdz 2024. gada 31. decembrim ieskaita budžetā atbilstoši kārtībai, kāda bija spēkā līdz 2020. gada 31. decembrim."

